Public procurement notice: Contract Notice
Published: 2016-09-06
Buyer: Finansministeriet, den centrale finans- og kontraktafdeling (CFCD)
Country: MK
Contract type: Works
Procedure: Open procedure
CPV classification: 45233140: Roadway works
Submission deadline: 2016-12-12
EU fund: ESF

Technical requirements: MK-Skopje: Ipa — Renovering af statsvej A1, strækningen mellem Miladinovci og Kumanovo (venstre kørebane), som en del af korridor X
Finansieringsaftale mellem regeringen i modtagerlandet og Europa-Kommissionen om ændring af finansieringsaftalen mellem regeringen i modtagerlandet og Europa-Kommissionen om det flerårige handlingsprogram »Regional udvikling« vedrørende EU-bistand fra instrumentet for førtiltrædelsesbistand til komponenten for »Regional udvikling«, der trådte i kraft 10.1.2011.
Dette projekt omfatter renovering af motorvejsstrækningen mellem Miladinovci og Kumanovo (venstre kørebane), som en del af korridor X. Den faktiske længde af renoveringsarbejderne på den venstre kørebane, der er genstand for denne aktivitet, er 22,5 km.
Kontrakten for arbejder skal ske i overensstemmelse med FIDIC-kontraktvilkår (»rød bog« — første udgave 1999, kontraktvilkår). Bygge- og anlægskontrakten vil omfatte aktiviteter vedrørende: renovering af eksisterende belægning, rengøring af eksisterende underføringer og rabatter, udførelse af visse reparationsaktiviteter på broer, underføringer og andre lignende strukturer, udskiftning af vejskilte og vejafmærkning.
Deltagelse er åben for alle juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 22 nedenfor). Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgiverne må ikke fremkomme med et alternativt bud ud over det bud, de afgiver på de bygge- og anlægsarbejder, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 150 000 EUR. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et obligatorisk informationsmøde vil blive afholdt 26.10.2016 (13:00) i Public Enterprise for State Roads, Dame Gruev Str. No 14, 1000 Skopje, DEN TIDLIGERE JUGOSLAVISKE REPUBLIK MAKEDONIEN. Alle omkostninger i forbindelse med deltagelse skal afholdes af tilbudsgiverne.
Som bevis for deltagelse vil tilbudsgivere modtage et certifikat for deltagelse, som skal vedlægges buddet.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.
Implementeringsperioden for opgaverne omfattet af denne kontrakt er 304 kalenderdage fra påbegyndelsesdatoen. Herefter følger en mangelsansvarsperiode på 365 kalenderdage.
For at komme i betragtning som valgbar til tildeling af kontrakten skal tilbudsgivere fremlægge bevis for, at de opfylder udvælgelseskriterierne. Dette bevis skal fremlægges af tilbudsgiverne i form af de oplysninger og dokumenter, der er beskrevet i underparagraf 12.1 i opfordringen til afgivelse af bud, og i en hvilken som helst anden form, tilbudsgiveren måtte ønske at anvende.
I tilfælde af bud afgivet af et joint venture/konsortium vil disse udvælgelseskriterier, medmindre andet anføres, blive anvendt på joint venturet/konsortiet som helhed.